Statistiliste territoriaaljaotuste nomenklatuur

Statistiliste territoriaaljaotuste nomenklatuur (prantsuse nomenclature d'unités territoriales statistiques; lühend NUTS) on Euroopas kasutusel olev hierarhiline geokodeerimise standard riikide ja nende osade jaotuseks statistilistel eesmärkidel.

 Eesmärgid 
Jaotust kasutatakse Euroopa Liidu piirkondliku statistika kogumisel, koostamisel ja levitamisel. Üldjoontes kasutatakse NUTS I taseme üksusi laiahaardelisemate sotsiaalmajanduslike analüüside jaoks, NUTS II taseme üksusi piirkondlike poliitikate väljatöötamiseks ja NUTS III taseme üksusi üksikasjalikemaks uuringuteks. Samuti on NUTS II taseme piirkondade andmestik võetud aluseks ühtekuuluvusaruannete koostamisel. NUTS III taseme üksusi kasutab Eurostat näiteks maapiirkondade arengu hindamisel.

Antud nomenklatuuri kasutatakse Euroopa Liidu regionaalpoliitika eesmärkide seadmisel. Tõukefondisest rahasaamiseks abikõlbulikud piirkonnad on määratud NUTS II tasemel ja muud eesmärgid peamiselt NUTS III tasemel. Näiteks on eraldi rahastamisvahendid ette nähtud NUTS II taseme piirkondadele, mille sisemajanduse kogutoodang on väiksem kui 75% Euroopa Liidu keskmisest ja piiriülese koostöö elavdamise raames riigipiiriäärsetele NUTS III taseme piirkondadele.

Ühtse klassifikatsiooni väljatöötamise tingis vajadus võrreldavate statistilise andmete järele. Algne 1970. aastatel Euroopa Liidus kasutusele võetud ühtne statistiline klassifikatsioon põhines mitteametlikel kokkulepetel. Õiguslik seisund on NUTS-üksustel Euroopa Liidus alates 2003. aastast.

 Põhimõtted 
Territoriaaljaotusel on kolm taset: NUTS I, NUTS II ja NUTS III. Varem arvati NUTS-üksuste hulka ka kohalikud haldusüksused (LAU), mille ülemise ja alumise taseme üksused olid vastavalt NUTS IV ja NUTS V taseme üksused. NUTS-jaotusele vastava statistika peavad Eurostatile esitama Euroopa Liidu liikmesriigid. Et statistilised aegread oleks võimalikult püsivad, püütakse vältida territoriaaljaotuse liigituse muutmist sagedamini kui kolme aasta tagant.

Eelistatult kattuvad NUTS-jaotised riikide olemasolevate haldusüksustega. Kui riigis puuduvad sobiva elanike arvuga haldusüksused, moodustatakse NUTS-jaotised külgnevatest haldusüksustest. Selliste mittehalduslike üksuste moodustamisel võidakse arvesse võtta muu hulgas sotsiaalmajanduslikke või kultuurilisi olusid, tegu võib olla ka näiteks saartega. Etteantust väiksema elanike arvuga riik võib tervikuna moodustada ühe statistilise territoriaaljaotise. Üldjuhul on vastava taseme NUTS-jaotised püütud moodustada järgmiste elanike arvu piiride järgi:

 Tasand  Alammäär  ÜlemmäärNUTS I  3 miljonit  7 miljonitNUTS II  800 000  3 miljonitNUTS III  150 000  800 000

Igale NUTS-üksusele vastav kood algab kahe suurtähega, mis tähistavad riiki ja kattuvad kahetähelise ISO maakoodiga (välja arvatud Suurbritannia kood UK ja Kreeka kood EL). Järgneb riigi 1. järku allüksusele (NUTS I jaotis) viitav number. NUTS II üksuse koodis on vastava ülemjaotise koodile lisatud veel üks number ja NUTS III üksuse koodis kolmaski number. Nummerdamist alustatakse alati ühest, sest nulli kasutatakse kõrgema taseme üksuse jaoks. Kui sama taseme NUTS-üksusi on riigis üle üheksa, jätkatakse nummerdust suurtähtedega. Näiteks koodis EE004 viitab EE Eestis asuvale üksusele. Järgmise kolme numbri järgi on tegu NUTS III üksusega, kaks nulli viitavad kahele hierarhias kõrgemale üksustele, mis antud juhul kattuvad riigiga ja viimane number eristab üksust teistest samade kõrgema taseme üksuste alla kuuluvatest jaotistest (4: Lääne-Eesti).

Õiguslikult on territoriaalüksuste liigitus määratletud vaid Euroopa Liidu liikmesriikide jaoks. Lisaks neile on Eurostat NUTS-üksused määratlenud kandidaatriikide ja Euroopa Vabakaubanduse Assotsiatsiooni liikmete jaoks, seda asjaosaliste riikidega kooskõlastatult ja Euroopa Liidu liikmesriikidega sarnastel põhimõtetel.

 NUTS-üksused riigiti 

 Eesti 

Eesti moodustab tervikuna NUTS I ja NUTS II taseme üksuse. NUTS III tasemel jaguneb Eesti viieks.

 130px  130px  130px  130px  130px EE001 Põhja-Eesti
Harjumaa EE008 Lõuna-Eesti
 Jõgeva-, Põlva-, Tartu-, Valga-, Viljandi- ja Võrumaa EE007 Kirde-Eesti 
Ida-Virumaa EE004 Lääne-Eesti
 Hiiu-, Lääne-, Pärnu- ja Saaremaa EE006 Kesk-Eesti
 Järva-, Lääne-Viru- ja Raplamaa

 Koondtabel 
Aastatel 2012–2014 kehtinud klassifikatsiooni järgi oli Euroopa Liidus 97 NUTS I taseme üksust, 270 NUTS II taseme üksust ja 1294 NUTS III taseme üksust.

+Euroopa Liidu liikmesriikide jaotised (2012–2014)  Riik   NUTS I   NUTS II   NUTS III  Austria   AT   Liidumaade rühmad   3   Liidumaad   9   Haldusringkonnad   35  Belgia   BE   Piirkonnad   3   Provintsid, Brüssel   11   Haldusringkonnad (Verviers jagatud kaheks)   44  Bulgaaria   BG   Rajoonid (rajoni)   2   Plaanipiirkonnad   6   Piirkonnad   28  Eesti   EE   —   1   —   1   Maakondade rühmad   5  Hispaania   ES   Autonoomsete piirkondade rühmad   7   17 autonoomset piirkonda ja 2 autonoomset linna   19   Provintsid, saared, Ceuta ja Melilla   59  Holland   NL   Provintside rühmad   4   Provintsid   12   Statistilised piirkonnad   40  Iirimaa   IE   —   1   Statistilised piirkonnad   2   Piirkonnad (regional authorities)   8  Itaalia   IT   Maakondade rühmad   5   Maakonnad (Trentino-Alto Adige jagatud kaheks)   21   Provintsid   110  Kreeka   EL   Arengupiirkondade rühmad   4   Piirkonnad   13   Maakonnad   51  Küpros   CY   —   1   —   1   —   1  Leedu   LT   —   1   —   1   Maakonnad   10  Luksemburg   LU   —   1   —   1   —   1  Läti   LV   —   1   —   1   Plaanipiirkonnad, Riia   6  Malta   MT   —   1   —   1   Malta ning Gozo ja Comino   2  Poola   PL   Piirkonnad (regiony)   6   Vojevoodkonnad   16   Alampiirkonnad   66  Portugal   PT   Mandri-Portugal, Assoorid ja Madeira   3   Piirkonnad   7   Omavalitsusüksuste rühmad   30  Prantsusmaa   FR   ZEAT-piirkonnad, ülemeredepartemangud   9   Piirkonnad, ülemeredepartemangud   26   Departemangud, ülemeredepartemangud   100  Rootsi   SE   Piirkonnad (landsdelar)   3   Riigialad (riksområde)   8   Läänid   21  Rumeenia   RO   Suurpiirkonnad   4   Arengupiirkonnad   8   Maakonnad, Bukarest   42  Saksamaa   DE   Liidumaad   16   Ringkonnad (või võrdväärne)   38   Kreisid   412  Slovakkia   SK   —   1   Piirkonnad (oblasti)   4   Maakonnad   8  Sloveenia   SI   —   1   Suurpiirkonnad   2   Statistilised piirkonnad   12  Soome   FI   Mandri-Soome, Ahvenamaa   2   Maakondade rühmad   5   Maakonnad   20  Suurbritannia   UK   Inglismaa piirkonnad, Wales, Šotimaa ja Põhja-Iirimaa   12   Krahvkonnad (mõned rühmadena), tervikomavalitsuste rühmad ja ringkonnad ning Sise- ja Välis-London   37   Linn- ja mittelinnkrahvkonnad ning tervikomavalitsuste rühmad ja ringkonnad   139  Taani   DK   —   1   Piirkonnad   5   Statistilised piirkonnad (landsdele)   11  Tšehhi   CZ   —   1   Piirkonnad (oblasti)   8   Maakonnad   14  Ungari   HU   Statistilised suurpiirkonnad   3   Piirkonnad   7   Komitaadid, Budapest   20   27   97   270   1294  
+Euroopa Liidu mitteliikmesriikide jaotised (2011. aasta detsembri seisuga)  Riik   NUTS I   NUTS II   NUTS III  Horvaatia   HR   —   1   Piirkonnad   3   Maakonnad   21  Island   IS   —   1   —   1   Pealinna ala, ülejäänud maa   2  Põhja-Makedoonia   MK   —   1   —   1   Statistilised piirkonnad   8  Montenegro   ME   —   1   —   1   —   1  Türgi   TR   Piirkonnad   12   Alampiirkonnad   26   Provintsid   81  Kandidaatriigid   5     16     32     113  Liechtenstein   LI   —   1   —   1   —   1  Norra   NO   —   1   Piirkonnad   7   Maakonnad   19  Šveits   CH   —   1   Piirkonnad   7   Kantonid   26  EFTA   3     3     15     46 

 Viited 

 Välislingid 
NUTS Eurostati kodulehel

Kategooria:Statistika
Kategooria:Euroopa Liit